Skátasamband Reykjavíkur

Skátasamband Reykjavíkur eru frjáls félagasamtök reykvískra skátafélaga en sambandið var stofnað árið 1963. Skátasamband Reykjavíkur heyrir undir Bandalag íslenskra skáta.  

 Starfsemi 
Meginþættir í starfsemi sambandsins er að vera tengiliður skátafélaganna við Reykjavíkurborg, vera samstarfsvettvangur skátafélaganna í Reykjavík, veita félögunum ráðgjöf og stuðning, standa fyrir fjáröflun fyrir skátastarf í Reykjavík og aðstoða skátafélög í Reykjavík við að bjóða upp á æskulýðsstarf í háum gæðaflokki.

 Verkefni skátasambandsins 

 Vera samnefnari félaganna gagnvart borgarstjórn Reykjavíkur og öðrum aðilum.
 Vera í forsvari félaganna í sameiginlegum málum þeirra gagnvart stjórn Bandalags íslenskra skáta.
 Sjá um sameiginleg skátamálefni, húsnæðismál, fjármál og fylgjast með fjárreiðum félaganna.
 Styrkja og efla skátastarf í Reykjavík og koma þeim félögum, sem illa eru á vegi stödd, til hjálpar.
 Skipta borgarlandinu í starfssvæði milli skátafélaga og annarra starfseininga skáta í Reykjavík.
 Stofna ný skátafélög í samvinnu við stjórn Bandalags íslenskra skáta.

 Saga sambandsins 
Skátasamband Reykjavíkur var stofnað árið 1963 og varð til við samruna Skátafélags Reykjavíkur og Kvenskátafélags Reykjavíkur. Skátafélögin tvö höfðu þar til rekið kynskipt skátastarf frá einum höfuðstöðvum, en þó með hverfaskiptri starfsemi. Markmiðið var að færa starfið út í hverfin og sporna við því að börn og unglingar þyrftu að sækja skátafundi um langan veg. Skátasambandið hefur frá upphafi gegnt hlutverki málsvara skátafélaga Reykjavíkur gagnvart borgaryfirvöldum og stutt félögin í húsnæðismálum og almennum rekstri.

 Aðildarfélög 
Í Skátasambandi Reykjavíkur starfa í dag:

 Skátafélagið Árbúar
 Skátafélagið Garðbúar
 Skátafélagið Hafernir
 Skátafélagið Landnemar
 Skátafélagið Segull
 Skátafélagið Skjöldungar
 Skátafélagið Vogabúar
Skátafélagið Ægisbúar
Heimildir

Flokkur:Íslensk félagasamtök